REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/456-15

10. novembar 2015. godine

B e o g r a d

Z A P I S N I K

145. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 10. NOVEMBRA 2015. GODINE

 Sednica je počela u 9,33 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Žarko Mićin, Dragan Nikolić, Jasmina Obradović, zamenik člana Biljane Pantić Pilje, Branka Janković, Biljana Savović, zamenik člana Svetislava Vukmirice, Neđo Jovanović, Dragan Polovina, Tanja Tomašević Damnjanović, Gordana Čomić i Balint Pastor.

 Sednici nisu prisustvovali članovi Odbora: Veroljub Arsić, Petar Petrović, Žarko Obradović, Mirko Čikiriz, Vesna Besarović i Biljana Hasanović-Korać, kao ni njihovi zamenici.

 Sednici su prisustvovali: Mirjana Ćojbašić, pomoćnik ministra finansija, Slavica Manojlović, viši savetnik u Ministarstvu finasija i Dejan Dabić, viši savetnik u Ministarstvu finansija.

 Na predlog predsednika Odbora, većinom glasova (sa 10 glasova za, jedan nije glasao) je usvojen sledeći

D n e v n i r e d:

 Usvajanje zapisnika sa 144. sednice Odbora;

 1. Razmatranje Predloga zakona o dopuni Zakona o budžetu Republike Srbije za 2015. godinu, koji je podnela Vlada;

 2. Razmatranje Predloga zakona o potvrđivanju Ugovora između Vlade Republike Srbije i Vlade Republike Kazahstan o izbegavanju dvostrukog oporezivanja i sprečavanju poreske evazije u odnosu na poreze na dohodak i na imovinu, koji je podnela Vlada;

 3. Razmatranje Predloga zakona o potvrđivanju Ugovora između Republike Srbije i Kraljevine Norveške o izbegavanju dvostrukog oporezivanja i sprečavanju poreske evazije u odnosu na poreze na dohodak, koji je podnela Vlada.

 Pre prelaska na odlučivanje o tačkama dnevnog reda, Odbor je većinom glasova usvojio zapisnik sa 144. sednice Odbora (sa 10 glasova za, jedan nije glasao).

 Prva tačka dnevnog reda. Razmatranje Predloga zakona o dopuni Zakona o budžetu Republike Srbije za 2015. godinu, koji je podnela Vlada.

 Odbor je razmotrio Predlog zakona o dopuni Zakona o budžetu Republike Srbije za 2015. godinu, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa 10 glasova za, jednim glasom protiv).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje Predloga zakona o potvrđivanju Ugovora između Vlade Republike Srbije i Vlade Republike Kazahstan o izbegavanju dvostrukog oporezivanja i sprečavanju poreske evazije u odnosu na poreze na dohodak i na imovinu, koji je podnela Vlada.

 Odbor je razmotrio Predlog zakona o potvrđivanju Ugovora između Vlade Republike Srbije i Vlade Republike Kazahstan o izbegavanju dvostrukog oporezivanja i sprečavanju poreske evazije u odnosu na poreze na dohodak i na imovinu, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 11 glasova za).

 Za izvestioca Odbora na sednici Narodne skupštine određen je predsednik Odbora.

 Treća tačka dnevnog reda. Razmatranje Predloga zakona o potvrđivanju Ugovora između Republike Srbije i Kraljevine Norveške o izbegavanju dvostrukog oporezivanja i sprečavanju poreske evazije u odnosu na poreze na dohodak, koji je podnela Vlada.

 Odbor je razmotrio Predlog zakona o potvrđivanju Ugovora između Republike Srbije i Kraljevine Norveške o izbegavanju dvostrukog oporezivanja i sprečavanju poreske evazije u odnosu na poreze na dohodak, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 11 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 9,38 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović